Sensex
నష్టాల్లోముగిసిన స్టాక్‌మార్కెట్లు
ముంబై, మార్చి 3: మార్కెట్లు వరుసగా రెండోరోజు కూడా తగ్గాయి. ఇన్వెస్టర్లు లాభాల స్వీకరణకే మొగ్గుచూపడంతో ర్యాలీకి తెరపడింది. బెంచ్‌మార్క్‌ సూచీలన్నీ రెండేళ్ల గరిష్టస్థాయినుంచి పడిపోయాయి ఆసియా మార్కెట్లలోని ప్రతికూల వైఖరి అమెరికా వడ్డీరేట్ల పెంపు మార్చిలో ఉంటుందన్న అంచనాలు సెంటిమెంట్‌పై బలంగా నిలిపాయి. బిఎస్‌ఇ సెన్క్స్‌ె 28,832 పాయింట్లవద్ద స్థిరపడింది.ఏడుపాయింట్ల నష్టానికి నిలిచింది. నిఫ్టీ 50సూచీ కూడా రెండు పాయింట్లు క్షీణించి 8897 పాయింట్లవద్ద స్థిరపడింది. మార్కెట్లలో మిడ్‌క్యాప్‌ 0.3శాతం, స్మాల్‌క్యాప్‌ సూచీ 0.4శాతం చొప్పున క్షీణించాయి. మార్కెట్ల పరంగా బిఎస్‌ఇలో 1450 కంపెనీలు దిగజారితే 1372 కంపెనీల షేర్లు స్వల్పంగా పెరిగాయి. మొత్తం 171 కంపెనీ షేర్లు స్థిరంగా ఉన్నాయి. అపోలోహాస్పిటల్స్‌ సంస్థ ఐదుశాతం క్షీణించి 1245కు చేరింది.
మలేసియా సావరిన్‌ఫండ్‌ ఖజానా బ్లాక్‌డీల్‌ కింద 160 మిలియన్‌ డాలర్లవిలువైన షేర్లు విక్రయించేందుకు నిర్ణయించడమే కారణం. బిఎస్‌ఇ కూడా మూడుశాతం దిగజారి 896కు చేరింది. గెయిల్‌ ఇండియా మూడుశాతం దిగజారి 520కి చేరింది. ప్రభుత్వరంగంలోని గ్యాస్‌కంపెనీ స్విస్‌ట్రేడర్‌ గన్‌వార్‌తో ఒప్పందం ప్రకారం యుఎస్‌ద్రవరూప సహజవాయువుసంస్థతో స్వాప్‌డీల్‌ చేసుకుంది. రిలయన్స్‌ ఇండస్ట్రీస్‌ నాలుగుశాతం పెరిగి 1288కి చేరింది. ఇంటర్‌సే బదిలీ విధానంలో 1190 మిలియన్ల షేర్లు బదిలీ అయ్యాయి. చివరికి 1259 రూపాయలవద్ద ముగిసింది. రెండుశాతం పెరిగాయి. చక్కెర కంపెనీల షేర్లు ఐదునుంచి 12శాతం వరకూ పెరిగాయి. ధంపూర్‌షుగర్స్‌, ప్యారిస్‌ షుగర్‌, ద్వారికేష్‌ షుగర్‌, కేసర్‌ ఎంటర్‌ప్రైజెస్‌, ఔద్‌ షుగర్‌ మిల్స్‌, అప్పర్‌ గ్యాంజెస్‌ షుగర్‌ మావానా షుగర్స్‌, దాల్మియా భారత్‌ షుగర్‌ ఉగార్‌ షుగర్‌ మిల్లులు 11శాతం ఇంట్రాడేలో పెరిగాయి. ఇక ఫెడ్‌రిజర్వు మార్చినెలలో వడ్డీరేట్లు పెంచుతుందన్న అంచనాలు ఎక్కువ ఉన్నాయి. ఛైర్మన్‌ జన్నెట్‌ ఎల్లెన్‌, ఉపఛైర్మన్‌ స్టాన్లీ ఫిషర్‌లు ఇద్దరూ కూడా రేట్లపెంపుకే ప్రాధాన్యం ఇస్తున్నట్లు సంకేతాలిచ్చారు. యూరోపియన్‌మార్కెట్లు దిగువస్థాయిలో ప్రారంభం అయ్యాయి. యూరో స్టాక్స్‌50 0.2శాతం దిగజారింది. ఫ్రాన్స్‌ సిఎసి బ్రిటన్‌ ఎఫ్‌టిఎస్‌ఇ 0.3 శాతం చొప్పున ముగిసింది. ఆసియా మార్కెట్లు దిగువస్థాయిలోనే ముగి సాయి. ఎస్‌ఎంస్‌సిఐ ఆసియాపసిఫిక్‌ షేర్లుజపాన్‌ బట ప్రాంతంలో 0.9శాతం దిగజారాయి.